ഫ്രാങ്ക്ഫര്ട്ടില് ഇറങ്ങുന്ന പതിവ് തെറ്റിച്ച് മോദിയുടെ അമേരിക്കന് സന്ദര്ശനം പറന്നത് എയര് ഇന്ത്യ വണ് വിമാനത്തില് വാഷിങ്ടണ് : സാധാരണയായി ഇന്ത്യന് നേതാക്കന്മാര് യു. എസിലേക്ക് പോകുമ്ബോള് ജര്മനിയിലെ ഫ്രാങ്ക്ഫര്ട്ടില് വിമാനമിറക്കുക പതിവായിരുന്നു. എന്നാല് ഇത്തവണത്തെ നരേന്ദ്ര മോദിയുടെ യു. എസ്. സന്ദര്ശനത്തില് ഈ പതിവ് തെറ്റിച്ചു. പഴയ വിമാനം മാറ്റി എന്നതാണ് ഇതിന്റെ കാരണം. ഫ്രാങ്ക്ഫര്ട്ടില് വിമാനമിറക്കിയിരുന്നത് ഇന്ധനം നിറക്കാനായിരുന്നു. എന്നാല് ഇന്ത്യ പുതുതായി സ്വന്തമാക്കിയ എയര് ഇന്ത്യ വണ് എന്ന വി. വി. ഐ. പി. വിമാനത്തിന് ഇതിന്റെ ആവശ്യമില്ല. അല്ലാതെ തന്നെ ദീര്ഘദൂരം പറക്കാനുള്ള ശേഷി ഈ വിമാനത്തിനുണ്ട്. 2019ലാണ് പ്രധാനമന്ത്രി നരേന്ദ്ര മോദി ഇതിനുമുമ്ബ് അമേരിക്ക സന്ദര്ശിക്കുന്നത്. അന്ന് ഈ വിമാനം അല്ലായിരുന്നതിനാല് ഫ്രാങ്ക്ഫര്ട്ടില് ഇറങ്ങിയിരുന്നു. ഈ വിമാനത്തില് മോദിയുടെ രണ്ടാമത്തെ വിദേശ യാത്രയാണിത്. ഈ വര്ഷമാദ്യം ബംഗ്ലാദേശിലേക്കായിരുന്നു ആദ്യ യാത്ര. രാഷ്ട്രപതി, ഉപരാഷ്ട്രപതി, പ്രധാനമന്ത്രി എന്നിവരുടെ ഔദ്യോഗിക യാത്രകള്ക്കായി യു. എസില് നിന്ന് വാങ്ങിയ പ്രത്യേക വിമാനമാണ് എയര് ഇന്ത്യ വണ്. മിസൈല് രക്ഷാകവചം ഉള്പ്പടെയുള്ള നൂതന സംവിധാനങ്ങളുള്ള വിമാനം കഴിഞ്ഞ ഒക്ടോബറിലാണ് ഇന്ത്യയില് എത്തിച്ചത്. ബോയിങ്ങിന്റെ 777300 മോഡല് വിമാനം വ്യോമസേന പൈലറ്റുമാരാണ് നിയന്ത്രിക്കുന്നത്. ഇത്തരത്തിലുള്ള രണ്ട് വിമാനങ്ങള് ഇന്ത്യ വാങ്ങിയത് 8400 കോടി രൂപക്കാണ്. Tags